Fodbold er fighterånd, fællesskab og trofaste fans. Men det er også skuffelser, surt slid og cool business. »FCK - Sidste chance« følger fodboldklubben F.C. København over 13 måneder i sæsonen 96/97. Omdrejningspunktet er Kim Brink, nyansat træner, der skal føre den hårdt prøvede klub væk fra en faretruende placering i bunden af Superligaen. Der er store forventninger. Kan han indfri dem? En dokumentarfilm om moderne fodbold i professionelt regi. Med sans for detaljen, heftige klip, en effektiv musikalsk lydside og et nådesløst blik for ensomheden i fællesskabet vises trænerens, spillernes og fanklubbens forberedelser op til pokalfinalen mod Ikast.